./data/phi0474/phi005/phi0474.phi005.perseus-lat2.xml
M. Tullius Cicero
in provinciis intellegebant, si is qui esset cum imperio ac potestate quod apud quemque esset emere vellet, idque ei liceret, fore uti quod quisque vellet, sive esset venale sive non esset, quanti vellet auferret     dicet aliquis: 'noli isto modo agere cum Verre, noli eius facta ad antiquae religionis rationem exquirere; concede ut impune emerit, modo ut bona ratione emerit, nihil pro potestate, nihil ab invito, nihil per iniuriam ' sic agam: si, quod venale habuit  Heius, id quanti aestimabat tanti vendidit, desino quaerere cur emeris